กฎกระทรวงกฎกระทรวงฉบับที่ ๑๐ (พ.ศ. ๒๕๐๕)ออกตามความในพระราชบัญญัติการขนส่งพ.ศ. ๒๔๙๗ว่าด้วยการขนส่งทางบก[๑] อาศัยอำนาจตามความในมาตรา ๖ มาตรา ๒๔ มาตรา ๓๗ และมาตรา ๔๑ แห่งพระราชบัญญัติการขนส่งพ.ศ. ๒๔๙๗ รัฐมนตรีว่าการกระทรวงคมนาคมและรัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ให้ยกเลิกกฎกระทรวง ฉบับที่ ๙ (พ.ศ. ๒๕๐๒) ออกตามความในพระราชบัญญัติการขนส่งพ.ศ. ๒๔๙๗ ว่าด้วยการขนส่งทางบกข้อ ๒บุคคลใดประสงค์จะประกอบการขนส่งสาธารณะด้วยรถยนต์ ให้ทำคำขอโดยใช้แบบพิมพ์ของกรมการขนส่งยื่นต่อนายทะเบียนการขนส่งทางบกและ(๑) ถ้าเป็นบุคคลธรรมดาให้ยื่นคำขอพร้อมด้วยบัตรประจำตัวประชาชนหรือสำเนาทะเบียนบ้าน(๒) ถ้าเป็นห้างหุ้นส่วนสามัญจดทะเบียนให้ยื่นคำขอพร้อมด้วย(ก)หนังสือรับรองของนายทะเบียนหุ้นส่วนบริษัทแสดงการจดทะเบียนกับรายชื่อผู้เป็นหุ้นส่วนทั้งหมดและ(ข) บัตรประจำตัวประชาชนหรือสำเนาทะเบียนบ้านของผู้เป็นหุ้นส่วนทั้งหมด(๓) ถ้าเป็นห้างหุ้นส่วนจำกัด ให้ยื่นคำขอพร้อมด้วย(ก)หนังสือรับรองของนายทะเบียนหุ้นส่วนบริษัทแสดงการจดทะเบียน รายชื่อผู้เป็นหุ้นส่วนจำพวกจำกัดความรับผิดและจำพวกไม่จำกัดความรับผิดกับจำนวนส่วนลงหุ้นของผู้เป็นหุ้นส่วนนั้น ๆ และ(ข)บัตรประจำตัวประชาชนหรือสำเนาทะเบียนบ้านของผู้เป็นหุ้นส่วนจำพวกไม่จำกัดความรับผิด(๔) ถ้าเป็นบริษัทจำกัด ให้ยื่นคำขอพร้อมด้วย(ก)หนังสือรับรองของนายทะเบียนหุ้นส่วนบริษัทแสดงการจดทะเบียนกับรายชื่อกรรมการของบริษัท(ข) ฉบับตีพิมพ์แห่งหนังสือบริคณห์สนธิและข้อบังคับถ้าหากมี(ค) บัตรประจำตัวประชาชน หรือสำเนาทะเบียนบ้านของกรรมการของบริษัทและ(ง)บัญชีรายชื่อผู้ถือหุ้นแสดงสัญชาติและจำนวนหุ้นที่ผู้ถือหุ้นมีอยู่ในวันยื่นคำขอข้อ ๓ผู้ประกอบการขนส่งสาธารณะด้วยรถยนต์ประสงค์จะนำรถยนต์ไปประกอบการขนส่งสาธารณะให้ทำคำขอโดยใช้แบบพิมพ์ของกรมการขนส่งยื่นต่อนายทะเบียนการขนส่งทางบกพร้อมด้วยเอกสารหลักฐานแสดงกรรมสิทธิ์หรือสิทธิในการใช้รถยนต์นั้นข้อ ๔เมื่อนายช่างได้ตรวจรถยนต์คันใด และเห็นว่าไม่เหมาะสมที่จะนำไปประกอบการขนส่งสาธารณะประการใดให้แจ้งรายการที่ไม่เหมาะสมนั้นแก่ผู้ยื่นคำขอทราบโดยมิชักช้าถ้าผู้ยื่นคำขอซึ่งได้รับแจ้งรายการตามวรรคก่อนได้แก้ไขปรับปรุงรถยนต์ตามรายการที่ไม่เหมาะสมและนำมาให้นายช่างตรวจรับรองอีกภายในสิบห้าวันนับแต่วันที่ได้รับแจ้งรายการผู้ยื่นคำขอไม่ต้องชำระค่าธรรมเนียมการตรวจรับรองอีกข้อ ๕บุคคลใดประสงค์จะทำหน้าที่ผู้ประจำเครื่องอุปกรณ์การขนส่งสาธารณะด้วยรถยนต์ให้ทำคำขอโดยใช้แบบพิมพ์ของกรมการขนส่งยื่นต่อนายทะเบียนการขนส่งทางบกพร้อมด้วยเอกสารหลักฐานดังต่อไปนี้(๑) บัตรประจำตัวประชาชน หรือสำเนาทะเบียนบ้าน(๒) รูปถ่ายครึ่งตัว หน้าตรง ไม่สวมหมวก ขนาด ๔ x ๖เซนติเมตร จำนวน ๓ รูป และ(๓) ประกาศนียบัตรของโรงเรียนการขนส่ง กรมการขนส่งหรือของหน่วยฝึกผู้ประจำเครื่องอุปกรณ์การขนส่ง กรมการขนส่งหรือของสถานศึกษาอื่นที่กรมการขนส่งเทียบเท่าข้อ ๖บุคคลซึ่งทำหน้าที่ขับรถยนต์ในการขนส่งสาธารณะต้องมีอายุไม่ต่ำกว่ายี่สิบห้าปีบริบูรณ์เว้นแต่ผู้ซึ่งได้รับใบอนุญาตขับรถยนต์สาธารณะตามกฎหมายว่าด้วยรถยนต์อยู่แล้วในวันที่กฎกระทรวงนี้ใช้บังคับข้อ ๗บุคคลซึ่งทำหน้าที่ขับรถยนต์ในการขนส่งสาธารณะต้องเป็นผู้ได้รับประกาศนียบัตรของโรงเรียนการขนส่งกรมการขนส่งหรือของหน่วยฝึกผู้ประจำเครื่องอุปกรณ์การขนส่ง กรมการขนส่งหรือของสถานศึกษาอื่นที่กรมการขนส่งเทียบเท่า เว้นแต่ผู้ซึ่งได้รับใบอนุญาตขับรถยนต์สาธารณะตามกฎหมายว่าด้วยรถยนต์อยู่แล้วในวันที่กฎกระทรวงนี้ใช้บังคับและใบอนุญาตนั้นยังไม่สิ้นอายุ และได้ผ่านการอบรมเกี่ยวกับศีลธรรม วัฒนธรรมและกฎหมาย ระเบียบและข้อบังคับว่าด้วยการขนส่งจากเจ้าหน้าที่กรมการขนส่งภายในระยะเวลาที่กำหนดข้อ ๘บุคคลใดประสงค์จะขอใบแทนใบอนุญาตที่สูญหายหรือชำรุดลบเลือนในสารสำคัญให้ทำคำขอโดยใช้แบบพิมพ์ของกรมการขนส่งยื่นต่อนายทะเบียนการขนส่งทางบกพร้อมด้วยใบรับแจ้งความของสถานีตำรวจหรือใบอนุญาตที่ชำรุดลบเลือนนั้น แล้วแต่กรณีข้อ ๙เมื่อได้รับคำขอตามกฎกระทรวงนี้ให้นายทะเบียนการขนส่งทางบกเป็นผู้พิจารณาและดำเนินการเพื่อออกใบอนุญาต หรือใบแทนใบอนุญาต แล้วแต่กรณีข้อ ๑๐ให้ผู้ประกอบการขนส่งสาธารณะด้วยรถยนต์มีหน้าที่ต้องทำรายงานสถิติตามมาตรา๒๔ข้อ ๑๑ขณะปฏิบัติหน้าที่ ผู้ขับรถยนต์ในการขนส่งสาธารณะต้องแต่งกายให้สะอาดเรียบร้อย และรัดกุม ด้วยเครื่องแต่งกายดังต่อไปนี้(๑) หมวกทรงหม้อตาล สีขาว สีเทา สีน้ำเงิน หรือสีน้ำตาลมีเครื่องประกอบ คือ(ก) กะบังหน้าสีดำ(ข) สายรัดคางสีดำ ปลายสายมีดุมติดที่ริมขอบหมวกข้างละ ๑ดุม(๒) เสื้อคอพับสีเดียวกับหมวก แขนยาวรัดข้อมือ ขัดดุมข้างละ๑ ดุม หรือแขนสั้นเพียงศอกเมื่อสวมเสื้อนี้ ให้สอดชายเสื้อไว้ภายในกางเกง(๓) กางเกงขายาวสีเดียวกับหมวก(๔) เข็มขัดหนังหรือผ้า ขนาดกว้าง ๓ ถึง ๔ เซนติเมตร(๕) รองเท้าหุ้มข้อหรือหุ้นส้น(๖) เครื่องหมายอื่น ๆ ที่ใช้ประกอบเครื่องแต่งกายตามที่ผู้ประกอบการขนส่งสาธารณะด้วยรถยนต์กำหนดโดยความเห็นชอบของอธิบดีกรมการขนส่งข้อ ๑๒ให้กำหนดค่าธรรมเนียมเกี่ยวกับการขนส่งสาธารณะด้วยรถยนต์ตามอัตราท้ายกฎกระทรวงนี้ข้อ ๑๓การชำระค่าธรรมเนียมเกี่ยวกับการขนส่งสาธารณะด้วยรถยนต์ให้กระทำโดยปิดแสตมป์ฤชากรให้ไว้ ณ วันที่ ๒๓ มกราคม พ.ศ. ๒๕๐๕พลโท พ. ปุณณกันต์รัฐมนตรีว่าการกระทรวงคมนาคมพลเอก ป. จารุเสถียรรัฐมนตรีว่าการกระทรวงมหาดไทย[เอกสารแนบท้าย]๑.อัตราค่าธรรมเนียม(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยเหตุที่บทบัญญัติในมาตรา ๖ มาตรา ๒๔ มาตรา ๓๗ และมาตรา ๔๑แห่งพระราชบัญญัติการขนส่ง พ.ศ. ๒๔๙๗ กำหนดให้วางระเบียบการขอและการออกใบอนุญาตการกำหนดค่าธรรมเนียม การกำหนดผู้ประกอบการขนส่งที่ต้องทำรายงานสถิติเกี่ยวกับการขนส่งและสถิติเหตุภยันตรายการกำหนดคุณสมบัติและการแต่งกายของผู้ประจำเครื่องอุปกรณ์การขนส่งให้กำหนดโดยการออกเป็นกฎกระทรวง ฉะนั้นเพื่อปฏิบัติการให้เป็นไปตามบทบัญญัติดังกล่าว จึงจำเป็นต้องออกกฎกระทรวงนี้พุทธชาด/ปรับปรุง๓๑ ตุลาคม ๒๕๔๕โชติกานต์/ปรับปรุง๒๓ ธันวาคม ๒๕๕๘[๑] ราชกิจจานุเบกษาเล่ม ๗๙/ตอนที่ ๘/หน้า ๔๖/๓๐ มกราคม ๒๕๐๕